SCC กำไรปี 61 ลดลง 19% เหลือ 4.47 หมื่นลบ. หลังธุรกิจเคมีฯหดตัว
SCC กำไรปี 61 ลดลง 19% เหลือ 4.47 หมื่นลบ. จากปีก่อน 5.50 หมื่นลบ. หลังธุรกิจเคมีฯหดตัว
30 ม.ค. 2562

บริษัท ปูนซิเมนต์ไทย จำกัด (มหาชน) หรือ SCC ประกาศผลการดำเนินประจำปี 2561 ดังนี้

โดยผลการดำเนินงานของปี 2561เอสซีจีมีกำไรสำหรับปีเท่ากับ 44,748 ล้านบาท ลดลง 19% จากช่วงเดียวกันของปีก่อน ขณะที่ EBITDA เท่ากับ 86,641 ล้านบาท ลดลง 15% จากช่วงเดียวกันของปีก่อน ตามผลการดำเนินงานที่ลดลงของธุรกิจเคมิคอลส์ ขณะที่ธุรกิจแพคเกจจิ้งมีผลการดำเนินงานที่ดีขึ้น
ทั้งนี้รายได้จากการขายเท่ากับ 478,438 ล้านบาท เพิ่มขึ้น 6% จากช่วงเดียวกันของปีก่อน จากปริมาณขายสินค้าของทุกกลุ่มธุรกิจเพิ่มขึ้น สำหรับปี 2561 เอสซีจีมีส่วนแบ่งกำไรจากเงินลงทุนในบริษัทร่วม เท่ากับ 15,047 ล้านบาท ลดลง 3,165 ล้านบาท เมื่อเทียบกับช่วงเดียวกันของปีก่อน โดยส่วนแบ่งกำไรจากเงินลงทุนมาจากบริษัทร่วมในธุรกิจเคมิคอลส์เท่ากับ 11,183 ล้านบาท หรือ 74% ลดลง 3,643 ล้านบาท